open-index/open-wikipedia-markdown huggingface dataset:
रुआण्डा

**रुआण्डा** (Rwanda) मध्य-पूर्व अफ़्रीका में स्थित एक देश है। इसका क्षेत्रफल लगभग २६ हज़ार वर्ग किमी है, जो भारत के केरल राज्य से भी छोटा है। यह अफ़्रीका महाद्वीप की मुख्यभूमि पर स्थित सबसे छोटे देशों में से एक है। रुआण्डा पृथ्वी की भूमध्य रेखा (इक्वेटर) से ज़रा दक्षिण में स्थित है और महान अफ़्रीकी झीलों के क्षेत्र का भाग है। इसके पश्चिम में पहाड़ियाँ और पूर्व में घासभूमि है।

## लोग
रुआण्डा में दो प्रमुख जातियां हैं। त्वा लोग (Twa) जंगलों में बसने वाले पिग्मी हैं। टुटसी (Tutsi) और हूटू (Hutu) दोनों बांटू जातियाँ हैं। ऐतिहासिक रूप से टुटसी अल्पसंख्यक धनवान वर्ग है जबकि हूटू बहुसंख्यक किसानों और निर्धनों को कहा जाता है।

## भाषा
रवांडा की भाषाएँ

रुआण्डा में रहने वाले लगभग सभी लोग किन्यारुआण्डा भाषा बोलते हैं जो एक बांटू भाषा परिवार की सदस्य है और जिसे रुआण्डा की एक राजभाषा होने का दर्जा प्राप्त है। इसके अलावा फ़्रान्सीसी भाषा और अंग्रेज़ी को भी राजभाषा होने की मान्यता प्राप्त है।

## इतिहास
रवांडा का इतिहास

हज़ारों वर्ष पूव पाषाण युग और लौह युग में रुआण्डा क्षेत्र में शिकारी-फ़रमर लोग बसे और वर्तमान रुआण्डा के त्वा लोग उन्ही के वंशज हैं। बाद में यहाँ बांटू जातियों का विस्तार हुआ। यह किस काल और किन कारणों से टुटसी और हूटू में बंट गई इसे लेकर इतिहासकारों में मतभेद है। मध्य १८वीं शताब्दी में रुआण्डा राजशाही स्थापित हुई जिसमें टुटसियों ने हूटूओं पर राज किया। सन् १८८४ में जर्मनी ने रुआण्डा को अपना उपनिवेश बना लिया लेकिन प्रथम विश्व युद्ध में बेल्जियम ने जर्मनों को यहाँ से खदेड़कर १९१४ में रुआण्डा पर अपना राज कर लिया। बांटो और राज करो की विचारधारा के अंतरगत उन्होने हूटू और टुटसिओं में आपसी नफ़रत बढ़ाने के लिये काम किया और टुटसी राजाओं को अपना मित्र बनाकर शासन किया। १९५९ में हूटू जनसमुदाय ने विद्रोह कर दिया और १९६२ में स्वतंत्रता प्राप्त करने में सफल हो गये। टुटसी इस हूटू-केन्द्रित राज्य से असंतुष्ट हुए और उन्होने आर-पी-एफ़ (RPF, Rwandan Patriotic Front, रुआण्डाई देशभक्त मोर्चा) नामक सेना में संगठित होकर १९९० में सरकार के विरुद्ध गृह युद्ध आरम्भ किया। यह तनाव विस्फोटक रूप से १९९४ के रवांडा जनसंहार का कारण बना जिसमें हूटूओं ने ५ से १० लाख के बीच टुटसी और निरपेक्ष हूटू मारे। यह नरसंहार तब समाप्त हुआ जब आर-पी-एफ़ सेना ने विजय प्राप्त कर ली।

## इन्हें भी देखें
* रवांडा जनसंहार
* विरुंगा पहाड़ियाँ
* बांटू भाषा परिवार

## सन्दर्भ

श्रेणी:रुआण्डा
श्रेणी:अफ़्रीका के देश
श्रेणी:फ़्रान्सीसी-भाषी देश व क्षेत्र
श्रेणी:स्थलरुद्ध देश
श्रेणी:कॉमनवेल्थ के सदस्य
रक्सौल

**रक्सौल** (Raxaul) भारत के बिहार राज्य के पूर्वी चम्पारण ज़िले में स्थित एक शहर है।

## नेपाल सीमा
रक्सौल भारत-नेपाल सीमा पर स्थित है और अपने चीनी उद्योग के कारण जाना जाता है। इसके पास ही नेपाल का बीरगंज स्थित है। बीरगंज रेलवे स्टेशन नेपाल सरकार रेलवे (NGR) से भारत की सीमा के पार बिहार के रक्सौल स्टेशन से जुड़ा है। 47 किमी (29 मील) रेलवे उत्तर में नेपाल के अमलेखगंज तक फैली हुई है। यह 1927 में अंग्रेजों द्वारा बनाया गया था, लेकिन दिसंबर 1965 में बीरगंज से परे बंद कर दिया गया था। [3] रक्सौल से बिरगंज तक 6 किमी (3.7 मील) रेलवे ट्रैक को दो साल बाद ब्रॉड गेज में बदल दिया गया था, क्योंकि भारतीय रेलवे ने ट्रैक को भारत के रक्सौल में ब्रॉड गेज में बदल दिया था। अब, ब्रॉड गेज रेलवे लाइन रक्सौल को सिरसिया (बीरगंज) अंतर्देशीय कंटेनर डिपो (ICD) से जोड़ती है, जो 2005 में पूरी तरह से चालू हो गई थी। नेपाल के बीरगंज से नेपाल के अमलेगंज तक रेल मार्ग को फिर से खोलने के लिए वार्ता हुई है, क्योंकि इसे ब्रॉड गेज में परिवर्तित कर दिया गया है। इसका सामाजिक-आर्थिक महत्व है।

## इतिहास
रक्सौल : अतीत और वर्तमान’ (रक्सौल नगर के उद्धव व क्रमागत विकास पर संदर्भ पुस्तक)

## इन्हें भी देखें
* पूर्वी चम्पारण ज़िला

## सन्दर्भ

श्रेणी:बिहार के शहर
श्रेणी:पूर्वी चम्पारण जिला
श्रेणी:पूर्वी चम्पारण ज़िले के नगर
हामिद करज़ई

**हामिद करज़ई** (जन्म: २४ दिसम्बर १९५७) 2014 तक अफ़गानिस्तान के राष्ट्रपति रह चुके हैं। उनके पश्चात् अशरफ़ ग़नी अहमदज़ई ने यह पद संभाला।
 

इनका जन्म दक्षिणी अफ़ग़ानिस्तान में कंदहार में हुआ था। उनके पिता पोपलज़ई कबीले के पश्तून (पठान) थे और ज़ाहिर शाह मंत्रीमंडल के सदस्य थे। करज़ई ने स्नातकोत्तर की डिग्री १९७९-८३ के बीच राजनीति शास्त्र में भारत के हिमाचल प्रदेश विश्वविद्यालय, शिमला से ली थी।                  

## सन्दर्भ

श्रेणी:अफ़्गानिस्तान
श्रेणी:अफ़ग़ानिस्तान के राष्ट्रपति
श्रेणी:1957 में जन्मे लोग
श्रेणी:जीवित लोग
टोनी ब्लेयर

**टोनी ब्लेयर** उर्फ **एंथोनी चार्ल्स लिंटन ब्लेयर** () (जन्म 6 मई, 1953) एक ब्रितानी राजनीतिज्ञ है, जो मई 1997 से जून 2007 तक यूनाइटेड किंगडम के प्रधानमन्त्री थे। 1994 से 2007 तक लेलेबर पार्टी के नेता रहे और वर्ष 1983 से 2007 तक सेजफ़ील्ड निर्वाचनक्षेत्र से संसद सदस्य रहे। वह अब अंतर्राष्ट्रीय मध्य-पूर्व चौकड़ी के दूत है।

ब्लेयर का जन्म एडिनबर्ग में हुआ था। फेट्स कॉलेज में अपनी पढ़ाई करने के बाद इन्होंने सेंट जॉन कॉलेज, ऑक्सफोर्ड से अपनी वकालत की पढ़ाई पूरी की। अपनी पढ़ाई पूरी करने के बाद इनकी रुचि राजनीति में होने लगी और वे लेबर पार्टी से जुड़े और 1983 में पहली बार सेजफील्ड से संसद सदस्य बने। इन्होंने पार्टी को ब्रिटिश राजनीति के केंद्र में लाने में काफी मदद किया, जिससे उनकी पार्टी को फिर से सरकार बनाने का मौका मिले। इनकी पार्टी 1979 से सरकार बनाने में विफल रही थी। 1988 में इन्हें पार्टी के फ्रंटबेंच में नियुक्त किया गया और 1992 में यह छाया गृह सचिव बन गए। यह 1994 में जॉन स्मिथ के मौत के बाद अपने लेबर पार्टी के नेता के रूप में चुनाव के बाद वे विपक्ष के नेता भी बन गए। 

## सन्दर्भ

श्रेणी:लेबर पार्टी
श्रेणी:टोनी ब्लेयर
श्रेणी:यूनाइटेड किंगडम के प्रधानमंत्री
भारतीय डाक

thumb|right|भारतीय डाक सेवा का पोस्ट बॉक्स
**भारतीय डाक सेवा** () भारत सरकार द्वारा संचालित डाकसेवा है जो ब्रांड नाम के तौर पर *इंडिया पोस्ट* या *भारतीय डाक* के नाम से काम करती है।

## सैकड़ों साल से जारी सफर
भारतीय डाक प्रणाली का जो उन्नत और परिष्कृत स्वरूप आज हमारे सामने है, वह हजारों सालों के लंबे सफर की देन है। अंग्रेजों ने डेढ़ सौ साल पहले अलग-अलग हिस्सों में अपने तरीके से चल रही डाक व्यवस्था को एक सूत्र में पिरोने की जो पहल की, उसने भारतीय डाक को एक नया रूप और रंग दिया। पर अंग्रेजों की डाक प्रणाली उनके सामरिक और व्यापारिक हितों पर केंद्रित थी। भारत की आजादी के बाद हमारी डाक प्रणाली को आम आदमी की जरूरतों को केंद्र में रख कर विकसित करने का नया दौर शुरू हुआ। नियोजित विकास प्रक्रिया ने ही भारतीय डाक को दुनिया की सबसे बड़ी और बेहतरीन डाक प्रणाली बनाया है। राष्ट्र निर्माण में भी डाक विभाग ने ऐतिहासिक भूमिका निभाई है और इसकी उपयोगिता लगातार बनी हुई है। आम आदमी डाकघरों और पोस्टमैन पर अगाध भरोसा करता है। तमाम उतार-चढ़ाव के बावजूद इतना जन विश्वास कोई और संस्था नहीं अर्जित कर सकी है। यह स्थिति कुछ सालों में नहीं बनी है। इसके पीछे बरसों का श्रम और सेवा छिपी है।

## बाहरी कड़ियाँ
*  (अंग्रेजी में)
* भारतीय डाक और उसकी उत्‍कृष्‍ट सेवाएँ
* भारतीय डाक के डेढ़ सौ साल पूरे

श्रेणी:डाक प्रणाली
## सन्दर्भ
श्रेणी:भारत
बुश

एक अंग्रेजी उपनाम।

## प्रसिद्ध बुश
* जॉर्ज वॉकर बुश
* जॉर्ज हर्बर्ट वॉकर बुश
* वानेवर बुश
* लोरा बुश
* सोफिया बुश

श्रेणी:अंग्रेजी उपनाम
यांगून

right|thumb|300px|रंगून का रेलवे स्टेशन
**यांगून** म्यानमार देश की पुरानी राजधानी है। इसका पुराना नाम **[[यांगून|रंगून]]** था। (आधुनिक बर्मी में 'र' के स्थान पर 'य' का उच्चारण होता है।)। बहादुर शाह ज़फ़र यहीं दफ़न हैं।  आजाद हिन्द फौज जिसके सर्वोच्च कमाण्डर नेताजी सुभाषचंद्र बोस थे उस फौज का मुख्यालय यहीं था।

रंगून दक्षिणी वर्मा के मध्यवर्ती भाग में, रंगून नदी के किनारे, मर्तबान की खाड़ी तथा इरावदी नदी के मुहाने से ३० किमी उत्तर, सागरतल से केवल २० फुट की ऊँचाई पर स्थित है। यह बर्मा की राजधानी, सबसे बड़ा नगर तथा प्रमुख बंदरगाह है। यहाँ औसत वार्षिक वर्षा १०० इंच होती है। समीपवर्ती क्षेत्र में धान की कृषि अधिक होती है। बंदरगाह से चावल, टीक तथा अन्य लकड़ियाँ, खालें, पेट्रोलियम से निर्मित पदार्थ तथा चाँदी, सीसा, जस्ता, ताँबे की वस्तुओं का निर्यात होता है। वायुमार्ग, नदीमार्ग तथा रेलमार्ग यातायात के प्रमुख साधन हैं। विद्युत् संस्थान, रेशमी एवं ऊनी कपड़े, लकड़ी चिराई का काम, रेलवे के सामान, जलयाननिर्माण तथा मत्स्य उद्योग में काफी उन्नति हो गई है। यहाँ पर सभी आधुनिक वस्तुएँ जैसे बड़े बड़े होटल, सिनेमाघर, भंडार (storage), पगोडा, गिरजाघर, पार्क, वनस्पतिक उद्यान, अजायबघर तथा विश्वविद्यालय आदि हैं। यहाँ की सबसे प्रमुख इमारत श्वेड्रैगन पगोडा है, जो सागरतल से १६८ फुट की ऊँचाई पर बना है। यह पगोडा ३६८ फुट ऊँचा, ९०० फुट लंबा तथा ६८५ फुट चौड़ा है तथा इसके ऊपर सोने की पन्नी चढ़ी हुई है। नगर को युद्ध तथा ज्वालामुखी से काफी हानि पहुँचती हैं।

## चित्रावली

श्रेणी:बर्मा के आबाद स्थान
श्रेणी:म्यान्मार
श्रेणी:यांगोन मण्डल
हृदय विफलन

**हृदयाघात** आज मनुष्य-जाति के सर्वाधिक प्राणलेवा रोगों में से प्रमुख है जो मानसिक तनाव एवं अवसाद से जुड़ा हुआ है। दोषपूर्ण भोजन-विधि, मद्यपान, धूम्रपान, मादक पदार्थों का सेवन तथा विश्रामरहित परिश्रम इत्यादि हृदय-रोग के प्रमुख कारण हैं। इसके निदान के लिए जीवन-शैली में परिवर्तन लाने की आवश्यकता प्रमुख है। आधुनिक सभ्यता का यह अभिशाप है कि मनुष्य के जीवन में केवल बाह्य परिस्थितियाँ ही दवाब उत्पन्न नहीं करती बल्कि इंसान स्वयं भी काल्पनिक एवं मिथ्या दवाब उत्पन्न करके अपने को अकारण ही पीड़ित करने लगता है। जब मानव मस्तिष्क को कोई उतेजनापूर्ण सन्देश मिलता है, कुछ ग्रन्थियों मे तत्काल स्राव प्रारम्भ हो जाता है जिसके प्रभाव से सारे देह यन्त्र में विशेषत: हृदय तथा रक्त-संचार में एक उथल-पुथल सी मच जाती है, जिसका आभास नाड़ी के भड़कने से होने लगता है। हृदय शरीर का अत्यन्त संवेदनशील अंग है तथा सारे जीवन बिना क्षणभर विश्राम किए हुए ही निरन्तर सक्रिय रहकर समस्त अवयवों को रक्त तथा पोषक तत्वों की आपूर्ति करता है। **मस्तिष्क का अत्यधिक दवाब हृदय में इतनी धड़कन उत्पन्न कर देता है कि उसे सहसा आघात (''हार्ट एटैक'') हो जाता है।** 	
## अघात के कारण
यद्यपि हृदय आघात के कारण अनेक हैं तथापि दबाव ही आघात का प्रमुख कारण है। पुष्टिप्रद भोजन लेते रहने पर भी मानसिक दबाव हृदय को आहत कर देता है। दीर्घकाल तक मानसिक दबाव एवं तनाव के रहने पर पेट में व्रण (पेप्टिक अल्सर), भयानक सिरदर्द (माइग्रेन), अम्लपित (हाइपर एसिडिटि), त्वचा-रोग इत्यादि भी उत्पन्न हो जाते हैं।

मनुष्यों में व्यक्तिगत भेद होते हैं तथा बाह्य परिस्थितियों को ही सारा दोष देना उचित नहीं है। कुछ लोग अन्यन्त विषम परिस्थिति में भी पर्याप्त सीमा तक सम और शान्त रहते हैं तथा कुछ अन्य साधारण-सी विषमता में भी अशान्त हो जाने के कारण सहसा भीषण हृदय-रोग से आहत हो जाते हैं। अतएव यह स्पष्ट है कि मनुष्य का दोषपूर्ण स्वभाव अथवा दोषपूर्ण चिन्तन ही हृदयघात का प्रमुख कारण है। 
## अघात से बचाव
हमें यह समझ लेना चाहिए कि प्राय: मानसिक दवाब बाह्य परिस्थिति की प्रतिक्रिया होता है किन्तु प्रत्येक व्यक्ति की मानसिक प्रतिक्रिया बौद्धिक-शक्ति के भेद के कारण भिन्न होती है। अतएव प्रत्येक व्यक्ति को जीवन में अपनी चिन्तन-शक्ति एवं संकल्प-शक्ति को जगाते रहने का निरन्तर प्रयत्न करते रहना चाहिए तथा अपने स्वाभाव एवं सामर्थ्य तथा परिस्थितियों के अनुसार ही व्यवहार करना चाहिए।
प्रत्येक मनुष्य को अपने मानसिक दबाव और उससे उत्पन्न तनाव के मूल कारण को अपने भीतर ही अर्थात अपनी चिन्तन-शैली एवं स्वभाव के भीतर ही खोजकर उसके समाधान का बुद्धिमतापूर्ण उपाय करना चाहिए। अतएव यह अत्यन्त आवश्यक है कि हम अपने विचारों और स्वभाव को पूरी तरह से जानें जिससे कि हम विवेक के सदुपयोग द्वारा अपने मानसिक दबावों का नियन्त्रण एवं निराकरण कर सकें। हमें आत्म-विश्लेषण द्वारा अपने गुण, अपने दोष, अपने विश्वास, अपनी आस्थाएं, मान्यताएं, अपने भय और चिन्ताएं, अपनी दुर्बलताएं, हीनताएं, अपनी समस्याएं, अपने दायित्व, अपनी अभिरुचि, सामर्थ्य और सीमाएं जानकर अपने चिन्तन, स्वाभाव एवं जीवन-शैली में आवश्यक परिर्वतन लाने का प्रयत्न करना चाहिए।
## चिकित्सकीय उपाय
## बाहरी कड़ियाँ

श्रेणी:रोग
श्रेणी:हृदय रोग
इलिनॉय

thumbnail
**इलिनॉय** () अमरीका का एक राज्य है। इसकी राजधानी स्प्रिंगफील्ड है। इस राज्य में शिकागो सबसे बड़ा शहर है। इसे 1818 में राज्य का दर्जा प्राप्त हुआ। यह 6वां सबसे अधिक जनसंख्या वाला राज्य और भूमि क्षेत्र के मामले में 25वां सबसे बड़ा राज्य है। इलिनोइस का एक विविध आर्थिक आधार है और यह एक प्रमुख परिवहन केंद्र है। शिकागो का बंदरगाह विशाल झीलों के माध्यम से राज्य को अन्य वैश्विक बंदरगाहों से जोड़ता है। दशकों से ओ'हारे अंतर्राष्ट्रीय हवाईअड्डा को दुनिया के सबसे व्यस्ततम हवाई अड्डों में से एक के रूप में गिना जाता है। 

सबसे पहले 17वीं और 18वीं शताब्दी में यूरोपीय जनसंख्या राज्य के पश्चिम में मिसिसिपी नदी पर बसी, जो कि फ्रांसीसी कनाडाई उपनिवेशवादी थे। अमेरिकी क्रन्तिकारी युद्ध के पश्चात् संयुक्त राज्य की स्थापना हुई और अमेरिकी आबादकार 1810 के दशक में एपलाशियन पर्वतमाला को पार करके बसना शुरू हुए। शिकागो की 1830 के दशक में शिकागो नदी के तट पर स्थापना की गई जो कि दक्षिणी मिशिगन झील पर चुनिंदा प्राकृतिक बंदरगाहों में से एक है। जॉन डेयर के नए प्रकार के स्टील के हल के आविष्कार ने इलिनोइस के समृद्ध प्रेरी को दुनिया के सबसे अधिक उत्पादक पूर्ण और मूल्यवान खेतों में बदल दिया, जिसने जर्मनी और स्वीडन के नए आप्रवासी किसानों को आकर्षित किया।

इलिनोइस में रहने के दौरान तीन अमेरिकी राष्ट्रपतियों का निर्वाचिन हुआ है: अब्राहम लिंकन, युलीसेस सिंपसन ग्रांट, और बराक ओबामा। इसके अतिरिक्त रोनाल्ड रीगन, जिनका राजनीतिक कैरियर कैलिफोर्निया में स्थित था, इलिनोइस में पैदा और पले-बढ़े हुए एकमात्र अमेरिकी राष्ट्रपति है। अब इलिनोइस ने लिंकन को अपने आधिकारिक नारे, *लैंड ऑफ़ लिंकन* के साथ सम्मानित किया है जो कि 1954 से उसके लाइसेंस प्लेटों पर प्रदर्शित किया जा रहा है। 

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
न्यू इंग्लैंड

अंगूठाकार|न्यू इंग्लैंड क्षेत्र वाले राज्य
**न्यू इंग्लैंड** () संयुक्त राज्य अमेरिका का एक भौगोलिक क्षेत्र है जिसमें पूर्वोत्तर संयुक्त राज्य के छह राज्य शामिल हैं: मेन, वरमॉण्ट, न्यू हैम्पशायर, मैसाचुसेट्स, रोड आइलैंड और कनेक्टिकट। यह न्यूयॉर्क से पश्चिम और दक्षिण में सीमा रखता है और कनाडाई प्रान्तों न्यू ब्रंसविक और क्यूबेक से क्रमशः उत्तर-पूर्व और उत्तर में। मैसाचुसेट्स की राजधानी बोस्टन, न्यू इंग्लैंड का सबसे बड़ा शहर है।

1620 में पहले अंग्रेज लोग मैसाचुसेट्स में बसना शुरू हुए थे। 18वीं शताब्दी के अंत में, न्यू इंग्लैंड कॉलोनियों के राजनीतिक नेताओं ने नए कर लागू करने के ब्रिटेन के प्रयासों के प्रति प्रतिरोध शुरू किया। इस टकराव ने 1775 में अमेरिकी क्रांतिकारी युद्ध की पहली लड़ाई और वसंत 1776 में इस क्षेत्र से ब्रिटिश अधिकारियों के निष्कासन का नेतृत्व किया। संयुक्त राज्य अमेरिका में गुलामी को खत्म करने के लिए इस क्षेत्र ने आंदोलन में प्रमुख भूमिका निभाई। यह अमेरिका का पहला क्षेत्र भी था जिसमें औद्योगिक क्रांति का बदलाव हुआ।

न्यू इंग्लैंड की भौगोलिक भूगोल विविध है। दक्षिणपूर्व न्यू इंग्लैंड संकीर्ण तटीय मैदान है, जबकि पश्चिमी और उत्तरी क्षेत्रों में एपलाशियन पर्वतमाला के उत्तरी छोर के चोटियों का प्रभुत्व है। 2010 में, न्यू इंग्लैंड की आबादी 1,44,44,865 थी। मैसाचुसेट्स सबसे अधिक आबादी वाला राज्य है, जबकि वरमोंट कम से कम आबादी वाले राज्य है। श्वेत अमेरिकी कुल जनसंख्या के 83.4% हैं। अंग्रेज़ी घर पर बोली जाने वाली सबसे आम भाषा है। 81.3% निवासी घर पर केवल अंग्रेज़ी ही बोलते हैं। 2015 तक, न्यू इंग्लैंड की जीडीपी 953.9 अरब डॉलर थी।

## सन्दर्भ

## इन्हें भी देखें
* येल विश्वविद्यालय

श्रेणी:संयुक्त राज्य अमेरिका के राज्य
ब्रुसेल्स

**ब्रसेल्स** (, , ; , ), जिसे अधिकृत तौर पर **ब्रसेल्स का क्षेत्र** या **ब्रसेल्स-राजधानी क्षेत्र** कहा जाता है, बेल्जियम देश की राजधानी, व यूरोपीय संघ की मानी हुई राजधानी है। यह १९ महानगर पालिकाओं के साथ बेल्जियम का सबसे बड़ा शहर है।

ब्रसेल्स की स्थापना १०वि-शताब्दी के किला शहर के रूप में हुई थी जिसे चर्लिमगने के एक वंशज ने स्थापित किया था व जिसमे दस लाख से अधिक वासी थे। द्वितीय विश्वयुद्ध के अंत के पश्च्यात ब्रुसेल्स अंतर्राष्ट्रीय राजनीति का मुख्य केन्द्र बिंदु रहा है। यहाँ यूरोपीय संघ की मुख्य इमारतो के साथ-साथ उत्तरी अटलांटिक संधि संस्था (नाटो) का मुख्यालय भी है।

## सन्दर्भ

श्रेणी:यूरोप में राजधानियाँ
श्रेणी:बेल्जियम के नगर
भारतीय जनसंघ

right|thumb|250px|'''दीपक''' या '''दीया''' - अखिल भारतीय जनसंघ का चुनावचिह्न था।
right|thumb|350px|भारतीय जनसंघ के संस्थापक '''डॉ श्यामाप्रसाद मुखर्जी

**अखिल भारतीय जनसंघ** भारत का एक पुराना राजनैतिक दल है, पहले इसका नाम भारतीय जनसंघ था। इस दल का स्थापना २१ अक्टूबर १९५१ को दिल्ली में की गयी थी। इसके तीन संस्थापक सदस्य थे- श्यामा प्रसाद मुखर्जी, प्रोफेसर बलराज मधोक और दीनदयाल उपाध्याय।
इस पार्टी का चुनाव चिह्न दीपक था। इसने १९५२ के संसदीय चुनाव में ३ सीटें प्राप्त की थी जिसमे डाक्टर मुखर्जी स्वयं भी शामिल थे।

प्रधानमंत्री इंदिरा गांधी द्वारा लागू आपातकाल (१९७५-१९७६) के बाद जनसंघ सहित भारत के प्रमुख राजनैतिक दलों का विलय कर के एक नए दल जनता पार्टी का गठन किया गया। आपातकाल से पहले बिहार विधानसभा के भारतीय जनसंघ के विधायक दल के नेता लालमुनि चौबे ने जयप्रकाश नारायण के आन्दोलन में बिहार विधानसभा से अपना त्यागपत्र दे दिया। 

सन १९८० में जनता पार्टी टूट गयी। भारतीय जनसंघ के एक गुट ने अटल बिहारी वाजपेयी और लालकृष्ण आडवाणी  के नेतृत्व में जनसंघ से अलग होकर समाजवादी और गांधीवादी विचारधारा के नेताओं के साथ मिलकर भारतीय जनता पार्टी का गठन किया।उसके बाद भारतीय जनसंघ के संस्थापक सदस्य प्रोफेसर बलराज मधोक ने अखिल भारतीय जनसंघ को चुनाव आयोग से पंजीकरण कराकर भारतीय जनसंघ को बनाए रखा। प्रोफेसर बलराज मधोक 2016 तक अखिल भारतीय जनसंघ के राष्ट्रीय अध्यक्ष पद पर रहे। उनकी मृत्यु के पश्चात अखिल भारतीय जनसंघ के राष्ट्रीय अध्यक्ष डा. आचार्य भारतभूषण पाण्डेय हैं।

अखिल भारतीय जनसंघ की कथित विचारधारा "एकात्म मानववाद" सर्वप्रथम १९६५ में दीनदयाल उपाध्याय ने दी थी।

## लोकसभा चुनावों में उत्तरोत्तर सफलता
* **१९५२** में ३.१ प्रतिशत वोट **३** सीट,
* **१९५७** में ५.९ प्रतिशत वोट **४** सीट,
* **१९६२** में ६.४ प्रतिशत वोट और **१४** सीट, तथा
* **१९६७** में ९.४ प्रतिशत वोट **३५** सीट हासिल की।
***१९७१** में ७.३७ प्रतिशत वोट **२२** सीट हासिल की।

## जनसंघ के अध्यक्ष
* डॉ श्यामा प्रसाद मुखर्जी (१९५१–५२)
* मौलि चन्द्र शर्मा (१९५४)
* प्रेम नाथ डोगरा (१९५५)
* आचार्य देवप्रसाद घोष (१९५६–५९)
* पीताम्बर दास (१९६०)
* अवसरला राम राव (१९६१)
* आचार्य देवप्रसाद घोष (१९६२)
* रघु वीर (१९६३)
* आचार्य देवप्रसाद घोष (१९६४)
* बच्छराज व्यास (१९६५)
* बलराज मधोक (१९६६)
*दीनदयाल उपाध्याय (१९८७–६८)
* अटल बिहारी वाजपेयी (१९६९–७२)
* लालकृष्ण आडवाणी (१९७३–७७)
* आचार्य भारतभूषण पाण्डेय 

## सन्दर्भ

## इन्हें भी देखें
*भारतीय जनता पार्टी
*राष्ट्रीय स्वयंसेवक संघ
*हिन्दू महासभा

## बाहरी कड़ियाँ
* 'जनसंघ पर खड़ी है भारतीय जनता पार्टी की नींव'
* आइये जानिये जनसंघ से भाजपा की विकास यात्रा (अजमेरनामा)
* जनसंघ अकेला संगठन जो पहले प्रांतों में बना, फिर फैला (प्रभासाक्षी)

श्रेणी:भारत के राजनीतिक दल
कविता कृष्णमूर्ति

**कविता कृष्णमूर्ति** (जन्म:1958) भारतीय सिनेमा की एक महत्वपूर्ण पार्श्वगायिका है। कविता जब आठ साल की थीं तो उन्होंने एक गायन प्रतियोगिता में प्रथम पुरस्कार जीता। तभी से वह बड़ी होकर एक मशहूर गायिका बनने का सपना देखने लगी थीं। 2005 को उन्हें पद्मश्री से पुरस्कृत किया गया।कविता को चार फिल्मफेयर बेस्ट फीमेल प्लेबैक सिंगर अवार्ड्स से सम्मानित किया गया। उनके लिए एकोलेड्स में स्टारडस्ट मिलेनियम 2000 अवार्ड्स में "बेस्ट सिंगर ऑफ़ द मिलेनियम" अवार्ड, अंतर्राष्ट्रीय हिट फिल्म देवदास से डोला रे डोला के लिए जी सिने अवार्ड 2003 शामिल है और वह बॉलीवुड अवार्ड की दो बार प्राप्तकर्ता हैं।

## प्रारम्भिक जीवन
हिंदी सिनेमा जगत की लोकप्रिय पार्श्व गायिका कविता का जन्म 1958 में नई दिल्ली में हुआ। संगीत की प्रारंभिक शिक्षा उन्हें घर में ही मिली। उन्होंने बाद में बलराम पुरी से शास्त्रीय संगीत सीखा। नौ साल की उम्र में कविता को स्वर सम्राज्ञी लता मंगेशकर के साथ बांग्ला भाषा में एक गीत गाने का मौका मिला। यहीं से उन्होंने पार्श्वगायन के क्षेत्र में आने का फैसला किया।

## गायकी
मुंबई के सेंट जेवियर कॉलेज में स्नातक करने के दौरान कविता हर प्रतियोगिता में बढ़-चढ़कर हिस्सा लेती थीं। यही वक्त था, जब एक कार्यक्रम में मशहूर गायक मन्ना डे ने उनका गाना सुना और उन्हें विज्ञापनों में गाने का मौका दिया।

### फिल्मो में गायन
साल 1980 में कविता ने अपना पहला पार्श्व गीत *काहे को ब्याही* मांग भरो सजना गाया। हालांकि यह गाना बाद में फिल्म से हटा दिया गया था।
साल 1985 में फिल्म *[[प्यार झुकता नहीं]]* के गानों ने उन्हें पार्श्व गायिका के रूप में पहचान दिलाई। इसके बाद फिल्म *[[मिस्टर इंडिया (1987 फ़िल्म)|मिस्टर इंडिया]]* के गाने *हवा हवाई* और *करते हैं हम प्यार* ने उन्हें सुपरहिट गायिका का दर्जा दिलाया।
90 के दशक में कविता कृष्णमूर्ति हिंदी सिनेमा की अग्रणी पार्श्व गायिका बनकर उभरीं। फिल्म *[[1942: अ लव स्टोरी]]* में गाए उनके गाने आज भी पसंद किए जाते हैं। उन्होंने अपने करियर में आनंद-मिलिंद, उदित नारायण, ए.आर. रहमान, अनु मलिक जैसे गायकों व संगीत निर्देशकों के साथ काम किया है।
कविता ने एक बार एक साक्षात्कार में बताया था कि बचपन में उनको अभिनेता दिलीप कुमार बहुत पसंद थे। वह जब बड़ी हो रही थीं, तब अभिनेताओं में संजीव कुमार को पसंद करती थीं। उन्हें अमिताभ बच्चन और आमिर खान भी पसंद हैं।
अभिनेत्रियों में श्रीदेवी, रानी मुखर्जी, काजोल और प्रीति जिंटा पसंद हैं। शबाना आजमी को वह बेहतरीन अभिनेत्री मानती हैं। कविता ने शबाना आजमी, श्रीदेवी, माधुरी दीक्षित, मनीषा कोइराला और ऐश्वर्या राय सरीखी शीर्ष की अभिनेत्रियों के लिए गाने गाए हैं।
कविता वायलिन वादक एल. सुब्रमण्यम की पत्नी हैं। एक साक्षात्कार में उन्होंने बताया था एक बार उन्हें गायक हरिहरन के साथ मिलकर सुब्रमण्यम के लिए गाना गाना था, तब उनकी शादी नहीं हुई थी।

## पुरस्कार
### [[फ़िल्मफ़ेयर सर्वश्रेष्ठ पार्श्व गायिका पुरस्कार|फ़िल्मफ़ेयर पुरस्कार]]
 पद्मा श्री

## बाहरी कड़ियाँ

श्रेणी:भारतीय फिल्म पार्श्वगायक
श्रेणी:1958 में जन्मे लोग
श्रेणी:पद्मश्री प्राप्तकर्ता
सिलवासा

**सिलवास** या **सिलवासा** भारत के दादरा और नगर हवेली और दमन और दीव केन्द्र-शासित प्रदेश की राजधानी है। यह दादरा और नगर हवेली ज़िले में है और अरब सागर के तट पर स्थित है।

## विवरण
अंग्रेजी प्रभाव के चलते सिलवास का उच्चारण अक्सर सिलवासा किया जाता है और अधिकतर लोग अब इसे सिल्वासा या सिलवासा कहकर ही पुकारते हैं। गुजरती जन्सन्ख्या के प्रभाव के कारण इसे 'सेलवास' भी कहा जाता है। शहर में बड़ी संख्या में उद्योग-धंधे स्थापित हैं, जो सरकार को बड़ी मात्रा में राजस्व की वसूली कराते हैं, जिस कारण शहर में करों की दर को काफी कम रखा गया है। करों की निम्न दर के चलते बहुत से उद्योग सिलवासा की ओर आकर्षित हुये हैं और जिन्होनें इस छोटे से आदिवासी क्षेत्र को एक प्रमुख औद्योगिक क्षेत्र में बदल दिया है। हिन्दी और मराठी, गुजराती शहर की प्रमुख भाषायें हैं, उद्योगों के कारण अंग्रेजी का प्रयोग भी बढ़ रहा है।

## इन्हें भी देखें
* दादरा और नगर हवेली ज़िला

## सन्दर्भ

श्रेणी:सिलवास
श्रेणी:दादरा और नगर हवेली और दमन और दीव
श्रेणी:दादरा और नगर हवेली ज़िले के नगर
भीमसेन जोशी

**पंडित भीमसेन गुरुराज जोशी** (, जन्म: फरवरी 4, 1922) शास्त्रीय संगीत के हिन्दुस्तानी संगीत शैली के सबसे प्रमुख गायकों में से एक है।

## जीवन
पंडित भीमसेन जोशी को बचपन से ही संगीत का बहुत शौक था। वह किराना घराने के संस्थापक अब्दुल करीम खान से बहुत प्रभावित थे। 1933 में वह गुरु की तलाश में घर से निकल पड़े। अगले दो वर्षो तक वह बीजापुर, पुणे और ग्वालियर में रहे। उन्होंने ग्वालियर के उस्ताद हाफिज अली खान से भी संगीत की शिक्षा ली। लेकिन अब्दुल करीम खान के शिष्य पंडित रामभाऊ कुंदगोलकर से उन्होने शास्त्रीय संगीत की शुरूआती शिक्षा ली। घर वापसी से पहले वह कलकत्ता और पंजाब भी गए।

वर्ष 1937 तक पंडित भीमसेन जोशी एक जाने-माने खयाल गायक बन गये थे। वहाँ उन्होंने सवाई गंधर्व से कई वर्षो तक खयाल गायकी की बारीकियाँ भी सीखीं। उन्हें खयाल गायन के साथ-साथ ठुमरी और भजन में भी महारत हासिल की है

पंडित भीमसेन जोशी का देहान्त 25 जनवरी 2011 को हुआ।

## [[भारत रत्‍न|भारत रत्न]]
इन्हें 4 november, 2009 को देश के सर्वोच्च नागरिक सम्मान, भारत रत्न पुरस्कार के लिए चुना गया, जो कि भारत का सर्वोच्च नागरिक सम्मान है। इन्हें भारत सरकार द्वारा कला के क्षेत्र में सन 1975 में पद्म भूषण से सम्मानित किया गया था।

कर्नाटक के गडक जिले में 4 फ़रवरी वर्ष 1922 को जन्मे पं॰ भीमसेन जोशी को पद्म विभूषण, पद्म भूषण और पद्मश्री समेत कई अलंकरण और सम्मान दिए जा चुके हैं।
 

श्रेणी:१९८५ पद्म भूषण
श्रेणी:शास्त्रीय संगीत
श्रेणी:संगीत
श्रेणी:गायक
श्रेणी:भारतीय हिन्दू
श्रेणी:कन्नड़ लोग
श्रेणी:भारत रत्न सम्मान प्राप्तकर्ता
श्रेणी:भारतीय शास्त्रीय गायक
श्रेणी:२०११ में निधन
श्रेणी:पद्म विभूषण धारक
बुल्गारिया

**बुल्गारिया** () दक्षिण-पूर्वी यूरोप में स्थित एक देश है। यह पूर्वी बाल्कन पर डैन्यूब नदी के दक्षिण एवं काले सागर के पश्चिम स्थित है। बुल्गारिया की सीमाएँ दक्षिण में यूनान और तुर्की, पश्चिम में सर्बिया और उत्तर मैसिडोनिया तथा उत्तर में रोमानिया से लगी हुई हैं। इसका क्षेत्रफल 1,10,994 km² है जिस प्रकार यह यूरोपीय संघ का 10वाँ और यूरोप का 16वाँ सबसे बड़ा देश है। सोफ़िया देश की राजधानी है; दूसरे प्रमुख शहर हैं प्लोवदिव, वार्ना और बुर्गास।

## इतिहास

बुल्गारिया जो यूनान और इस्तांबुल के उत्तर में बसा है मानव बसाव की दृष्टि से बहुत पुराना है। मोंटाना के पास 6800 साल पुराना एक पट्टिकालेख पाया गया है जिसमें चार पंक्तियों में कुछ 24 चिह्न बने पाए गए हैं - इसको पढ़ पाना अभी संभव नहीं हुआ है पर इससे ये अनुमान लगता है कि यहाँ उस समय से मानव रहते होंगे। सन् 1972 में काला सागर के तट पर स्थित वार्ना में सोने का ख़ज़ाना पाया गया था जिस पर राजसी चिह्न बने थे जिससे ये अनुमान लगता है कि बहुत पुराने समय में भी यहाँ कोई राज्य या सत्ता रही होगी - हाँलांकि इस राज्य के जातीय मूल का पता नहीं चल पाया है।

सामान्यतः थ्रेसियों को बुल्गारों का पूर्ववर्ती माना गया है। थ्रेस के लोगों ने ट्रॉय की लड़ाई (1200 ईसापूर्व के आसपास) में हिस्सा लिया था। इसके बाद 500 ईसापूर्व तक उनका एक साम्राज्य स्थापित हुआ था। सिकन्दर ने 332 ईसापूर्व में इस पर अधिकार कर लिया और 46 इस्वी में रोमनों ने। इसके बाद एशिया से कई समूहों का आगमन आरंभ हुआ। स्लाव जाति के लोगों ने 581 में बिज़ेन्टाइन के रोमन साम्राज्य के साथ शांति समझौते पर हस्ताक्षर कर लिया। सन् 864 में बोरिस प्रथम ने परंपरावादी ईसाइयत को राजधर्म बनाया और सीरीलिक लिपि को अपना लिया। अरबों की सेनाओं को हरा दिया गया। 

सन् 1018 तक बुल्गार साम्राज्य का अंत बिज़ेन्टाइन आक्रमणों से हो गया। सन् 1185 से 1360 तक दूसरे बुल्गार साम्राज्य का राज्य रहा। उसके बाद उस्मानी (औटोमन) तुर्क लोगों ने इस पर अधिकार कर लिया। सन् 1877 में रूस ने ऑटोमन साम्राज्य पर हमला कर दिया और उन्हें हरा दिया। सन् 1878 में तीसरे बुल्गार साम्राज्य का उदय हुआ। 1980 में तुर्कों के ख़िलाफ़ चलाए गए अभियान में 30000 तुर्क बुल्गारिया छोड़कर तुर्की चले गए। इससे दो दशक पहले ग्रीस में भी ऐसा ही अभियान चला था। 1989 में वहाँ कम्युनिस्ट पार्टी की नरम शाखा का शासन स्थापित हुआ।

## यह भी देखिए

*  (विक्षनरी)

* अप्रेल विद्रोह 

* 
## सन्दर्भ

श्रेणी:यूरोप के देश

श्रेणी:बाल्कन के देश
श्रेणी:NATO के सदस्य देश​
श्रेणी:यूरोपीय संघ के सदस्य देश​
श्रेणी:गणराज्य
तंज़ानिया

**तंज़ानिया** (स्वाहिली: Tanzania), पूर्वी अफ़्रीका में स्थित एक देश है, जिसकी सीमायें, उत्तर में कीनिया और युगांडा, पश्चिम में रवांडा, बुरुंडी और कांगो, दक्षिण में ज़ाम्बिया, मलावी और मोजाम्बिक से मिलती हैं, तथा देश की पूर्वी सीमा हिंद महासागर द्वारा निर्धारित होती है।

तंजानिया का संयुक्त गणराज्य, 26 प्रदेशों जिन्हें *मिकाओ* कहते हैं से मिलकर बना है, जिनमें ज़ांज़ीबार का स्वायत्त क्षेत्र भी शामिल है। 2005 में निर्वाचित राष्ट्रपति जकाया किकवेते म्रिशो देश के वर्तमान राष्ट्रप्रमुख हैं। 1996 से, तंजानिया की सरकारी राजधानी दोदोमा है, जहां संसद और कुछ सरकारी कार्यालय स्थित हैं। स्वतंत्रता प्राप्ति से लेकर 1996 के बीच, तटीय शहर दार अस सलाम ने देश की राजनीतिक राजधानी बना रहा। आज, दार-एस-सलाम तंजानिया का सबसे प्रमुख वाणिज्यिक शहर है और ज्यादातर सरकारी कार्यालय यहीं पर स्थित हैं। यह देश का और उसके स्थलरुद्ध पड़ोसी देशों के लिए सबसे प्रमुख बंदरगाह है।

तंजानिया नाम दो राष्ट्रों तंगानयिका और ज़ांज़ीबार से मिलकर से मिलकर बना है, जिनके विलय स्वरूप 1964 में तंगानयिका और ज़ांज़ीबार का संयुक्त गणराज्य अस्तित्व में आया था जिसका नाम उसी वर्ष बाद में बदल कर तंजानिया का संयुक्त गणराज्य कर दिया गया।

## इतिहास
तंजानिया का इतिहास

## शब्द-साधन

## भूगोल
तंजानिया का भूगोल

## राजनीति
तंजानिया का राजनीति

## विज्ञान और प्रौद्योगिकी

## जनसांख्यिकी

## संस्कृति
## भाषाएँ
तंजानिया की भाषाएँ

## सन्दर्भ

## इन्हें भी देखें

श्रेणी:तंज़ानिया
श्रेणी:हिन्दी विकि डीवीडी परियोजना
श्रेणी:देश
श्रेणी:अफ़्रीका
युगाण्डा

**युगांडा गणराज्य** पूर्वी अफ्रीका में स्थित एक स्थलरुद्ध देश है। इसकी सीमा पूर्व में केन्या, उत्तर में सूडान, पश्चिम में कांगो लोकतान्त्रिक गणराज्य, दक्षिण पश्चिम में रवांडा और दक्षिण में तंजानिया से मिलती है। इसके दक्षिणी भाग में विक्टोरिया झील का एक बड़ा भाग शामिल है, जिससे केन्या और तंजानिया से सीमा निर्धारित होती है। युगांडा नाम 'बुगांडा' राजशाही से लिया गया है, जिसमें देश का दक्षिणी भाग, राजधानी कंपाला को शामिल कर, आता था। इस देश की एक तिहाई जनसंख्या अंतरराष्ट्रीय गरीबी रेखा (2 डालर प्रतिदिन) से नीचे जीवनयापन करती है।

## युगांडा का इतिहास

## युगांडा का भूगोल

## राजनीति

## कानून

## अर्थव्यवस्था

## जनसांख्यिकी

## शिक्षा

## परिवहन

## मीडिया

## संस्कृति

## खेल

## परिचय
युगांडा पूर्वी मध्य-अफ्रीका का एक विषुवत्‌रेखीय देश है, जो पूर्णतः स्थलरुद्ध है। इसके उत्तर में सूडान, पशिचम में काँगो (लिओपोल्डविल) पूर्व में केन्या, दक्षिण-पश्चिम में रूआंडा, एवं दक्षिण में टैंगैन्यीका देश तथा विक्टोरिया झील स्थित है। इसका कुल क्षेत्रफल ९३,९८१ वर्ग मील है, जिसका १३,६८९ वर्ग मील भाग जलग्रस्त एवं दलदली है।

## प्राकृतिक स्वरूप
देश का अधिकांश भूभाग पठारी है, जो समुद्रतल से लगभग ४,००० फुट ऊँचा है। पश्चिमी सीमा पर रूबंजोरी पर्वत स्थित है, जिसका उच्चतम शिखर समुद्रतल से १६,७९१ फुट ऊँचा है, जककि पूर्वी सीमा पर स्थित ऐलगन पर्वत की अधिकतम ऊँचाई १४,१७८ फुट है। देश के मध्य में क्योगा एवं दक्षिण में विक्टोरिया झीलें स्थित हैं।

## जलवायु
समुद्रतल से अधिक उँचाई पर स्थित इस देश का ताप अन्य विषुवत्रेखीय प्रदेशों की तुलना में न्यून है। औसत वार्षिक ताप उत्तर में १५° सें० एवं दक्षिण में २२° सें० है। वार्षिक तापांतर साधारण हैं। औसत वार्षिक वर्षा की मात्रा उत्तर में ३५ इंच एवं दक्षिण में ५९ इंच तक है।

## प्राकृतिक वनस्पति एवं जीवजंतु
पश्चिम के उच्च प्रदेश में लंबी घास तथा वनों की प्रचुरता है। उत्तर के शुष्कतर क्षेत्र में छोटी घास ही अधिक मिलती है। देश के दक्षिणी भाग में प्राकृतिक वनस्पति साफ करके भूमि को कृषियोग्य बना लिया गया है, हिसमें केले की उपज मुख्य है। कहीं कहीं हाथी घास उगती है, जिसकी ऊँचाई १० फुट तक हो जाती है।

पशुओं में हाथी, दरियाई घोड़ा, भैंसा, बंदर इत्यादि अधिक हैं। कुछ भागों में शेर, जिराफ तथा गैंड़े भी मिलते हैं।

## कृषि
कृषि में कपास, कहवा, गन्ना तंबाकू तथा चाय की उपज महत्वपूर्ण है। अन्य फसलों में केला, मक्का और बाजरा उल्लेखनीय हैं।

## उद्योग
खनिज ताँबा उत्खनन तथा कपास एवं कहवा संबंधी उद्योग प्रमुख हैं। अन्य उद्योग धंधों के अंतर्गत वस्त्रनिर्माण, सीमेंट, मदिरा, चीनी, लकड़ी चीरने तथा साबुन निर्माण का काम होता है।

## सन्दर्भ

श्रेणी:युगांडा
श्रेणी:देश
श्रेणी:स्थलरुद्ध देश
लिथुआनिया

**लिथुआनिया** यूरोप महाद्वीप के उत्तरी भाग में बाल्टिक सागर के किनारे स्थित एक देश है। लिथुआनिया मार्च 1990 में ** USSR** से स्वतंत्र हुआ, एवं जून 1990 में USSR से अलग हुआ था। यह तीन बाल्टिक देशों (लिथुआनिया, लातविया और ऍस्तोनिया) में से सबसे बड़ा है। इसकी राजधानी विल्नुस है। २०१२ में इसकी आबादी लगभग ३० लाख थी। लिथुआनियाई लोग एक बाल्टिक समुदाय हैं और लिथुआनियाई भाषा हिन्द-यूरोपीय भाषा परिवार की बाल्टिक शाखा की केवल दो जीवित भाषाओं में से एक है (दूसरी लातवियाई है)। कहा जाता है कि लिथुआनियाई भाषा ने हमेशा शुद्धता व आदिम हिन्द-यूरोपी भाषा से निकटता बनाई रखी है और संस्कृत भाषा के बहुत समीप है।

## इतिहास
१४वीं शताब्दी में लिथुआनिया यूरोप का सबसे बड़ा देश हुआ करता था। आधुनिक बेलारूस व युक्रेन के साथ-साथ पोलैन्ड और रूस के कई हिस्से लिथुआनिया महाड्यूक राज्य के भाग थे। १५६९ में लुबलिन संधि के तहत पोलैन्ड और लिथुआनिया एक द्विराष्ट्रीय 'पोलिश-लिथुआनियाई महाकुल' नामक परिसंघ में जुड़ गए। यह लगभग १५०-२०० वर्षों तक सलामत रहा लेकिन १७२२ से १७९५ काल में पड़ोसी देशों ने इसे धीरे-धीरे तोड़ दिया। लिथुआनिया के अधिकतर भूभाग पर रूसी साम्राज्य का अधिकार हो गया।

प्रथम विश्वयुद्ध के दौरान १९१७ में रूस में अक्टूबर समाजवादी क्रांति हुई जिस से रूसी साम्राज्य टूटा और सोवियत संघ ने जन्म लिया। इस उथल-पुथल का लाभ उठाते हुए १६ फ़रवरी १९१८ को लिथुआनियाई राजनैतिक नुमाइन्दो ने 'लिथुआनिया के स्वतंत्रता विधेयक' पर हस्ताक्षर किये और लिथुआनिया को एक आज़ाद राष्ट्र घोषित कर दिया। १९४० में, द्वितीय विश्वयुद्ध के दौरान, सोवियत संघ ने लिथुआनिया पर क़ब्ज़ा कर लिया और उसे लिथुआनियाई सोवियत समाजवादी गणतंत्र के नाम से गठित करके अपना भाग बना लिया। जल्द ही नात्ज़ी जर्मनी की फ़ौजों ने उन्हें निकालकर स्वयं लिथुआनिया पर नियंत्रण कर लिया। १९४४ में जब जर्मनी हारने लगा तो उसने अपनी सेनाएँ लिथुआनिया से हटा लीं और सोवियत संघ ने वापस लिथुआनिया पर अधिकार जमा लिया।

१९९० में जब सोवियत संघ कमज़ोर पड़ा तो ११ मार्च १९९० को लिथुआनिया अपनी अलग स्वतंत्रता घोषित करने वाला पहला सोवियत गणतंत्र बना। आधुनिक लिथुआनिया यूरोपीय संघ, यूरोपीय परिषद और नाटो का सदस्य है और इसकी आर्थिक बढ़ौतरी का दर यूरोप के सबसे तेज़ देशों में से एक है। २००७-२०१० काल के विश्व आर्थिक मंदी का असर इस देश पर भी हुआ था लेकिन उसके बाद से अर्थव्यवस्था फिर से तेज़ी से विकसित हो रही है।

## इन्हें भी देखें
*विल्नुस
*सोवियत संघ
*लातविया

## सन्दर्भ


श्रेणी:यूरोप के देश
श्रेणी:लिथुआनिया
लमही

**लमही** (Lamhi) भारत के उत्तर प्रदेश राज्य के वाराणसी ज़िले में स्थित एक गाँव है। यह वाराणसी नगर से 3.7 मील दूर एक छोटा गाँव है, जहाँ हिन्दी भाषा के प्रसिद्ध लेखक मुंशी प्रेमचंद का जन्म हुआ था।

## इन्हें भी देखें
* मुंशी प्रेमचंद
* वाराणसी ज़िला

## बाहरी कड़ियाँ
* लमही पत्रिका कविता कोश पर

## सन्दर्भ

श्रेणी:वाराणसी ज़िला
श्रेणी:उत्तर प्रदेश के गाँव
श्रेणी:वाराणसी ज़िले के गाँव
आयरलैण्ड

**आयरलैण्ड** (;   उत्तर पश्चिम यूरोप में एक द्वीप है। यह यूरोप का तीसरा सबसे बड़ा द्वीप है और दुनिया में बीसवां सबसे बड़ा द्वीप है। पूर्व में यूनाइटेड किंगडम है।

## सन्दर्भ

श्रेणी:यूरोप के द्वीप
श्रेणी:केल्टी राष्ट्र
*
मराठी भाषा

**मराठी** भारत के महाराष्ट्र राज्य की इकलौती अधिकारिक राजभाषा है। महाराष्ट्र के बहुसंख्य लोग मराठी बोलते है। मराठी भारत की प्रमुख भाषा है। यह महाराष्ट्र और गोवा की राजभाषा है तथा पश्चिम भारत की सह-राज्यभाषा हैं। मातृभाषियों कि संख्या के आधार पर मराठी विश्व में दसवें और भारत में तिसरे स्थान पर है। इसे बोलने वालों की कुल संख्या लगभग १० करोड़ है। यह भाषा २३०० सालों से अस्तित्व में है और इसका मूल प्राकृत से है। मराठी भाषा यह ऐतिहासिक भाषा भी है। मराठा साम्राज्य के महान शासक हिंदवी स्वराज्य संस्थापक हिंदुस्थान चक्रवर्ती सम्राट हिंदुपदपातशहा श्रीमंत छत्रपती श्री शिवाजीराजे महाराज की यह मातृभाषा है।

## भाषायी क्षेत्र
मराठी भाषा भारत के अतिरिक्त मॉरिशस और इसराइल में भी मराठी मूल के लोगों द्वारा बोली जाती है। इनके अतिरिक्त अन्य देश भी हैं जहाँ मराठी मूल के लोग निवास करते है और वे इस भाषा का उपयोग करते है जिनमें प्रमुख हैं - अमेरिका, संयुक्त अरब अमीरात, दक्षिण अफ़्रीका, सिंगापुर, जर्मनी, संयुक्त राजशाही (ब्रिटेन), ऑस्ट्रेलिया,वेस्ट ईंडीज और न्यूज़ीलैंड।

भारत में मराठी मुख्यतः महाराष्ट्र में बोली जाती है। इसके अतिरिक्त यह गोवा, कर्णाटक, गुजरात, आंध्र प्रदेश, मध्य प्रदेश, तमिल नाडु और छत्तीसगढ़ में बोली जाती है। केन्द्र शासित प्रदेशों में यह दमन और दीव और दादर और नागर हवेली में बोली जाती है। जिनमें महाराष्ट्र और गोवा की यह राजभाषा है।

मराठी भारत में एक आर्य भाषा है जो मुख्य रूप से महाराष्ट्र में उपयोग की जाती है, मराठी भारत में लगभग 81.1 मिलियन मराठी लोगों द्वारा बोली जाती है। यह क्रमशः पश्चिमी भारत में महाराष्ट्र और गोवा राज्यों में आधिकारिक भाषा और सह-आधिकारिक भाषा है। मराठी भारत की 22 अनुसूचित भाषाओं में से एक है। 2019 में 83.1 मिलियन मराठी बोलने वालों के साथ, मराठी दुनिया में सबसे अधिक बोली जाने वाली भाषाओं की सूची में दसवें स्थान पर है। भारत में मराठी बोलने वालों की संख्या हिंदी और बंगाली के बाद तीसरी है। मराठी भाषा में सभी आधुनिक भारतीय भाषाओं के कुछ प्राचीन साहित्य शामिल हैं, जो लगभग 600 वर्षों से हैं। मराठी की मुख्य बोली मानक मराठी है और इसे बोलिभाषा कहा जाता है।

## इतिहास
* मराठी कवि और लेखक
* मराठी साहित्य
## सर्वनाम
### पुरुषवाचक

## बोलियाँ

### वऱ्हाडी

### खानदेशी

**चंदगडी**

## लिपि

## सन्दर्भ

## बाहरी कड़ियाँ
* मराठी के माध्यम से बैंकिंग हिन्दी सीखें
* भारतीय भाषा ज्योति (मराठी) - हिन्दी के माध्यम से मराठी सीखने का उत्तम ई-पुस्तक
* हिन्दी माध्यम से मराठी सीखें
* मराठी-हिन्दी शब्दकोश
* मराठी-अंग्रेजी शब्दकोश
* मराठी फॉन्ट संग्रह
* मराठी साहित्य : परिदृष्य (गूगल पुस्तक ; लेखक - राम पण्डित)
* मराठी-हिन्दी शब्दसंग्रह (राजभाषा ज्ञानधारा)
* '''मराठीविश्वकोश'''
* ऑनलाइन मराठी विश्वकोश
* बलई_डॉट_कॉम - मराठी विश्वकोश, प्रश्नकोश एवं शब्दकोश


श्रेणी:हिन्द-आर्य भाषाएँ
श्रेणी:विश्व की प्रमुख भाषाएं
श्रेणी:भारत की भाषाएँ
श्रेणी:महाराष्ट्र की भाषाएँ
श्रेणी:महाराष्ट्र की संस्कृति
श्रेणी:गोवा की भाषाएँ
*
पठानकोट

**पठानकोट** (, ) भारत के पंजाब राज्य के पठानकोट ज़िले में स्थित एक नगर है। यह राज्य का छठा सबसे बड़ा शहर है।

## विवरण
सामरिक दृष्टि से पठानकोट भारत के सर्वाधिक महत्वपूर्ण ठिकानों में से एक है। यहां पर वायुसेना स्टेशन, सेना गोला-बारूद डिपो एवं दो बख्तरबंद ब्रिगेड एवं बख्तरबंद इकाइयां हैं। जनवरी २०१६ में पठानकोट वायुसेना स्टेशन पर आतंकवादी हमला हुआ। यह टपरवेयर के बरतनों के उत्पादन के लिए भी प्रसिद्ध है।

पठानकोट का दूरभाष कोड ९१-१८६ और पिनकोड १४५००१ है।

## जनसंख्या
2024 में पठानकोट शहर की वर्तमान अनुमानित जनसंख्या 209,000 है, जबकि पठानकोट मेट्रो की जनसंख्या 226,000 अनुमानित है। भारत की जनगणना की अनंतिम रिपोर्ट के अनुसार, 2011 में पठानकोट की जनसंख्या 148,937 है।

## भूगोल
पठानकोट शिवालिक शृंखलाओं में स्थित है। शहर 331 मीटर की ऊँचाई पर बसा हुआ है। जम्मू और कश्मीर राज्य की सीमा बहुत समीप है और उस राज्य के कठुआ नगर को कभी-कभी पठानकोट का जुड़वा शहर माना जाता है। पठानकोट से समीप के हिमाचल प्रदेश के कांगड़ा व डलहौजी पर्यटक स्थलों के लिए बसें जाती हैं।

## इतिहास
1849 से पहले यह नूरपुर की राजधानी था। 2011 में यह नगठित पठानकोट जिले की राजधानी बन गया। 

## इन्हें भी देखें
* पठानकोट ज़िला
* २०१६ पठानकोट हमले

## सन्दर्भ

श्रेणी:पंजाब के शहर
श्रेणी:पठानकोट ज़िला
*
श्रेणी:पठानकोट ज़िले के नगर
अखिल भारतीय विद्यार्थी परिषद

**अखिल भारतीय विद्यार्थी परिषद** (**अ०भा०वि०प०** या **विद्यार्थी परिषद** या **एबीवीपी**) भारत का एक छात्र संगठन है। इसकी स्थापना ९ जुलाई, १९४९ को संघ कार्यकर्ता बलराज मधोक जी की अगुआई में की गयी थी। मुंबई के प्रोफेसर यशवन्तराव केलकर इसके मुख्य कार्यवाहक बने। विद्यार्थी परिषद का नारा है - *ज्ञान, शील और एकता, परिषद की विशेषता।* विद्यार्थी परिषद एक ऐसी छात्र शक्ति की रचना में विश्वास रखता है जो देश के निर्माण के लिए अपना योगदान सुनिश्चित कर सके। आज विद्यार्थी परिषद् न केवल भारत का ही नही अपितु विश्व का सबसे बड़ा छात्र संगठन है।

यह संगठन छात्रों से प्रारंभ हो, छात्रों की समस्याओं के निवारण हेतु एक एकत्र छात्र शक्ति का परिचायक है। विद्यार्थी परिषद् के अनुसार, छात्रशक्ति ही राष्ट्रशक्ति होती है।  विद्यार्थी परिषद् का मूल उद्देश्य राष्ट्रीय पुनर्निर्माण है। 

स्थापना काल से ही संगठन ने छात्र हित और राष्ट्र हित से जुड़े प्रश्नों को प्रमुखता से उठाया है और देशव्यापी आंदोलनों का नेतृत्व किया है।  अखिल भारतीय विद्यार्थी परिषद् ने छात्र-हित से लेकर भारत के व्यापक हित से सम्बद्ध समस्याओं की ओर बार-बार ध्यान दिलाया है। बांग्लादेशी अवैध घुसपैठ और कश्मीर से धारा 370 को हटाने के लिए विद्यार्थी परिषद् समय-समय पर आन्दोलन चलाता रहा है। बांग्लादेश को तीन बीघा भूमि देने के विरुद्ध परिषद् ने ऐतिहासिक सत्याग्रह किया था। अखिल भारतीय विद्यार्थी परिषद् शिक्षा के व्यवसायीकरण के खिलाफ बार-बार आवाज उठाती रही है।  इसके अतिरिक्त अलगाववाद, अल्पसंख्यक तुष्टीकरण, आतंकवाद और भ्रष्टाचार जैसी राष्ट्रविरोधी गतिविधियों के खिलाफ यह संगठन लगातार संघर्षरत रहा है। बिहार में अखिल भारतीय विद्यार्थी परिषद के नाम सबसे अधिक रक्तदान करने का कीर्तिमान है । इसके अलावा अ०भा०वि०प० निर्धन मेधावी छात्र, जो प्रतियोगी परीक्षाओं की तैयारी के लिय़े निजी कोचिंग संस्थानों में नहीं जा सकते, उनके लिये स्वामी विवेकानंद निःशुल्क शिक्षा शिविर का आयोजन किया जाता है।

## सन्दर्भ

## इन्हें भी देखें
*छात्र संगठन
*राष्ट्रीय स्वयंसेवक संघ

## बाहरी कड़ियाँ
* **[https://fullformlist.blog/abvp-full-form/ अखिल भारतीय विद्यार्थी परिषद (एबीवीपी)] **

श्रेणी:भारत के छात्र संगठन
कांकरोली

**कांकरोली** (Kankroli) भारत के राजस्थान राज्य के राजसमन्द ज़िले में स्थित एक नगर है। यह उदयपुर से  उत्तर में है और राजसमन्द का जुड़वा शहर है।

## अवस्थिति
कांकरोली शहर रणनीतिक रूप से राजस्थान के दक्षिण में स्थित है और उदयपुर से ६५ किमी दूर है। कांकरोली २५ डिग्री ४ '० "उत्तरी अक्षांश और ७३ डिग्री ५३' 0" पूर्व रेखांश और ५४७ मीटर की औसत ऊंचाई पर स्थित है। कांकरोली राजस्थान के राजसमंद जिले के प्रशासनिक प्रमुख क्वार्टर हैं। कांकरोली शहर उत्तर की ओर अरावली रेंज और पाली जिले से घिरा हुआ है, पूर्व में भीलवाड़ा और चित्तौड़गढ़ जिलों और उदयपुर दक्षिण की ओर स्थित है। 

## जलवायु
जलवायु: ग्रीष्मकालीन: अधिकतम ,४२ ºC और न्यूनतम २७ ºC शीतकालीन: अधिकतम २५ ºC, न्यूनतम ९.५ ºC और औसत वर्षा ४२१ मिमी है। 

## भाषा
कांकरोली में सर्वाधिक बोली जाने वाली भाषाएं हिंदी, अंग्रेजी और राजस्थानी हैं। 

## इतिहास
यह स्थान केलवा ठिकाने के अंतर्गत आता था यहां पर बहुत सारे राठौर राजपूत सामंतों का शासन था यहां पर बहुत सारी कांकेरें यानी कि पत्थरों के पहाइ होने से इसका नाम कांकरोली पड़ा यहां पर हमेशा से राजपूत सरदारों का शासन रहा है यह ठिकाना मेवाड़ राज्य के अंतर्गत आता है यहां पर महाराणा राज सिंह जी ने राज समुद्र झील यानी कि राजसमंद झील का निर्माण करवायाखांखाजी के नाम से इस नगर का नाम खांखारोली हुआ जो बाद में कांकरोली हो गया।

## मंदिर
कांकरोली में चारभुजानाथ जी का मंदिर विद्यमान है जहां प्रतिवर्ष देवझुलनी एकादशी पर भव्य रथ की सवारी निकाली जाती है यहां प्रसिद्ध द्वारिकाधीश का मन्दिर भी है। कांकरोली को द्वारिकाधीश प्रभु की हवेली भी कहा जाता है। द्वारिकाधीश मंदिर भारत के वैष्णव मंदिरों के बीच महत्वपूर्ण मंदिरों में से एक है। जन्माष्टमी (भगवान कृष्ण का जन्मदिन), अन्नकुट्टा, और झलजुल्नी ग्यारस यहां प्रसिद्ध त्यौहार हैं। भक्त कांकरोली जाते हैं और सितंबर के महीने के दौरान झील में धार्मिक स्नान करते हैं। 

## झील
यहां से १ कि.मी. दूर राजसमन्द झील स्थित है। राजसमंद झील (जिसे राजसममुरा झील भी कहा जाता है) १७ वीं शताब्दी में निर्मित, यह लगभग १.७५ मील (२.८२ किमी) चौड़ा, ४ मील (६.४ किमी) लंबा और ६० फीट (१८ मीटर) गहरा है। यह झील गोमाटी, केल्वा और ताली नदियों में लगभग १९६ वर्ग मील (५१० किमी २) के एक पकड़ क्षेत्र के साथ बनाई गई थी। राजसमंद के शहर और जिले का नाम राजसमंद झील के नाम पर रखा गया है। यह कृत्रिम झील १७ वीं शताब्दी के दौरान महाराणा राजा सिंह -१ द्वारा बनाई गई थी। राजसमंद जिला १० अप्रैल १९९१ को गठित किया गया था। 

## व्यवसाय
१९९१ में कांकरोली शहर उदयपुर जिले से संबंधित था, इसे जिला प्रमुख के रूप में अलग किया गया था। राजनगर और कांकरोली जुड़वां शहर हैं। कांकरोली शहर भारत में रेडियल टायर क्रांति के लिए भी प्रसिद्ध है। पहला रेडियल टायर १९८० के दशक के दौरान जे के टायर कारखाने से बाहर हो गया था। कांकरोली के पास एक महान शोध संस्थान हैरिशंकर सिंघानिया टायर और एलिस्टोमर रिसर्च इंस्टीट्यूट (HASETRI) भी है। 

## इन्हें भी देखें
* राजसमन्द
* राजसमन्द जिला

## सन्दर्भ

श्रेणी:राजस्थान के शहर
श्रेणी:राजसमन्द ज़िला
श्रेणी:राजसमन्द ज़िले के नगर
लेप्चा

**लेपचा** भारत रहने वाली जनजाति और इस जातिद्वारा बोली जाने वाली एक जनजातिय भाषा है।

श्रेणी:सिक्किम की भाषाएँ
श्रेणी:पश्चिम बंगाल की भाषाएँ
सिलीगुड़ी

**सिलीगुड़ी** (Siliguri) भारत के पश्चिम बंगाल राज्य के जलपाईगुड़ी ज़िले और दार्जीलिंग ज़िले (दोनों) में स्थित एक शहर है। इस से 35 किमी पूर्व में जलपाईगुड़ी बसा हुआ है, और दोनों शहरों में विस्तार के कारण इनका एक बृहत-नगरीय क्षेत्र में विलय होता जा रहा है।

## विवरण
रेल और राजपथ का अंतस्थ होने के कारण, सिलीगुड़ी नगर दार्जिलिंग एवं सिक्किम के व्यापार का केंद्र है। जूट व्यवसाय नगर का प्रमुख व्यवसाय है। यह महानन्दा नदी के किनारे हिमालय के चरणों में स्थित है और जलपाईगुड़ी से ४२ किमी दूरी पर स्थित है। यह उत्तरी बंगाल का प्रमुख वाणिज्यिक, पर्यटक, आवागमन, तथा शैक्षिक केन्द्र है।२०११ में इसकी जनसंख्या ७ लाख थी। गुवाहाटी के बाद यह पूर्वोत्तर भारत का दूसरा सबसे बड़ा नगर है। यह पश्चिम बंगाल का महत्वपूर्ण व्यापार केन्द्र बन चुका है। इस नगर में लगभग २० हजार देसी और १५ हजार विदेशी पर्यटक प्रतिवर्ष आते हैं। नेपाल, भूटान तथा बांग्लादेश आदि पड़ोसी देशों और अन्य पूर्वोत्तर राज्यों के लोगों के लिये भी यह वायु, सड़क तथा रेल यात्रा का पड़ाव बिन्दु है। यह चाय, आवागमन, पर्यटन तथा इमारती लकड़ी के लिये प्रसिद्ध है।

## इन्हें भी देखें
* जलपाईगुड़ी ज़िला
* जलपाईगुड़ी

## सन्दर्भ

श्रेणी:पश्चिम बंगाल के शहर
श्रेणी:जलपाईगुड़ी ज़िला
श्रेणी:जलपाईगुड़ी ज़िले के नगर
श्रेणी:दार्जीलिंग ज़िला
श्रेणी:दार्जीलिंग ज़िले के नगर
*
इस्लामाबाद

**इस्लामाबाद** (, ) पाकिस्तान की राजधानी है। भारत विभाजन के पश्चात पाकिस्तान को एक राजधानी नगर की आवश्यकता थी। ना तो लाहौर और न ही कराची जैसे नगर इस हेतु सही पाए गए अंतः एक नए नगर की स्थापना का निर्णय लिया गया जो पूरी तरह से नियोजित हो। इस कार्य हेतु फ़्रांसीसी नगर नियोजक तथा वास्तुकार ली कार्बूजियर की सेवा ली गई। इन्हीं महोदय ने भारत में चंडीगढ़ की स्थापना की योजना बनाई थी। इस कारण ये दोनों नगर देखने में एक जैसे लगते हैं।

२००९ के अनुमान अनुसार इस नगर की जनसंख्या ६,७३,७६६ है। पाकिस्तान एक ऐसा देश है जहा हर घर मे आतंकवाद ओर आतंकवादी पैदा होते है.दुनिया का सबसे खतरनाक देश इसे कहा जाता है.इस देश में प्रचंड गरिबी होणे के कारण हर घर में बंदुके बम तयार करते है.जीसे बेचकर ये अपने बच्चों को आतंकवादी की पढाई दीलाते है.

## इतिहास
1958 तक कराची पाकिस्तान की राजधानी रहा। कराची की बहुत तेज़ी से बढ़ती जनसंख्या और अर्थशास्त्र के कारण राजधानी को किसी दूसरे नगर में स्थानांतरित करने कि सोची गई। 1958 में तत्कालीन राष्ट्रपति अयूब ख़ान ने रावलपिंडी के पास इस स्थान का चयन किया और यहां इस नगर के निर्माण करने का आदेश दिया। अस्थाई तौर पर राजधानी को रावलपिंडी स्थानांतरित किया गया और 1960 में इस्लामाबाद में विकास कार्य आरम्भ हुआ। 1968 में राजधानी को इस्लामाबाद स्थानांतरित कर दिया गया।

## भूगोल
इस्लामाबाद में इस्लामाबाद राजधानी क्षेत्र में मार्गलह हिल्स के पैर में पोठवार पठार के किनारे पर स्थित है। इसकी ऊंचाई 507 m है। यह बहुत रावलपिंडी के करीब है।
## भाषा
इस्लामाबाद की 70% जनसंख्या पंजाबी बोलती है। उर्दू, पश्तो, सिन्धी और अंग्रेजी इत्यादि भी यहाँ बोली जाती है।

## पार्क
इसलामाबाद पार्कों का नगर है। कुछ मुख्य पार्क हैं: शकरपड़ीआं, दामन कोह, फ़ातमा जिनाह पार्क, जाने पशाने पार्क है।

## चित्र दीर्घा

Image:Faisal mosque2.jpg|फैज़ल मस्जिद
Image:Pakistani parliament house.jpg|पाकिस्तान की संसद
Image:House of the Prime Minister of Pakistan in Islamabad.jpg|प्रधानमन्त्री आवास
File:Pakistan Museum of Natural History.JPG|पाकिस्तान का प्राकृतिक इतिहास संग्रहालय
File:Fatima Jinnah Park.JPG|फ़ातिमा जिन्ना उद्यान
File:Rawat Fort Main gate.JPG|रावत किलेका मुख्य द्वार
File:Home in Islamabad.JPG|इस्लामाबाद में एक घर
File:National Art Gallery, Islamabad, Pakistan.jpg|राष्ट्रीय कलादीर्घा


## सन्दर्भ

## बाहरी कड़ियाँ
* आधिकारिक जालपृष्ठ 

श्रेणी:पाकिस्तान
श्रेणी:एशिया में राजधानियाँ
श्रेणी:इस्लामाबाद
नागासाकी

thumb|250px
thumb|बमबारी से ध्वस्त हुआ नागासाकी मंदिर

**नागासाकी** (長崎市) जापान का एक शहर है। यह वही शहर है जो बम गिरने से तबाह हुआ था।

नागासाकी का मतलब "लम्बा प्रायद्वीप" है। वह दक्षिण पश्चिम क्यूशू द्वीप में समुद्र के किनारे पर है। वह दूसरा शहर है जिसपर द्वितीय विश्वयुद्ध के दौरान 1945 में अमरीका ने परमाणु बम गिराया था।

नागासाकी की आबादी (२००४) ४,४७,४१९ है और उसका क्षेत्रफल ४०६.३५&nbsp;km² है।

## सन्दर्भ

श्रेणी:जापान के नगर
श्रेणी:कॉमन्स पर निर्वाचित चित्र युक्त लेख
पेशावर

**पेशावर** (, , ) पाकिस्तान के ख़ैबर पख़्तूनख़्वा प्रांत की राजधानी एवं सबसे बड़ा शहर है। इसकी जनसंख्या 19 लाख से ऊपर है, जिस प्रकार यह देश का आठवाँ सबसे आबाद शहर है। पेशावर देश के पश्चिमोत्तर पेशावर घाटी में स्थित है, जो ख़ैबर दर्रा के पूर्व है।

पेशावर घाटी पर स्थित, पेशावर दक्षिण एशिया के सबसे  प्राचीन शहरों में से एक है। यह गंधार का एक मुख्य शहर था तथा इसका उल्लेख वेद में भी है। कनिष्क के शासनकाल के दौरान, पेशावर कुषाण साम्राज्य की राजधानी थी,  जिस समय प्राचीन विश्व के सबसे ऊँचे भवनों में से एक, कनिष्क स्तूप का निर्माण हुआ।

बाद में, पेशावर पर श्वेत हूणों, हिन्दू शाही और अनेक इस्लामी साम्राज्यों ने भी राज किया। शहर मुग़ल साम्राज्य का एक महत्वपूर्ण व्यापारिक केन्द्र था, जिसके बाद 1747 में वह दुर्रानी साम्राज्य का भाग बना। 1823 में, यह सिख साम्राज्य का भाग था। 1849 में, ईस्ट इण्डिया कम्पनी ने इसे क़ब्ज़ा किया और 1947 के भारत के विभाजन तक यह ब्रिटिश राज का भाग रहा, जिसके बाद इसे पाकिस्तान में शामिल कराया गया।

## नाम
शहर का पूर्व नाम *पुरुषपुर* था, जिसे फ़ारसी भाषा में *परशावर* () नाम से जाना गया। इसका वर्तमान नाम मुग़ल सम्राट अकबर ने दिया था, जिन्होंने *परशावर* का अर्थ नहीं समझा। मुग़ल इतिहासकार एवं वज़ीर-ए-आज़म अबुल फ़ज़ल ने शहर को दोनों *पेशावर* और *परशावर* से उल्लेख किया।

## सन्दर्भ

## बाहरी कड़ियाँ
* पेशावर का पोरटल वेबसायट

श्रेणी:पाकिस्तान के शहर

श्रेणी:पाकिस्तान के महानगर
श्रेणी:ख़ैबर पख़्तूनख़्वा के शहर
श्रेणी:रेशम मार्ग के आबाद स्थान
राबड़ी देवी

**राबड़ी देवी** (जन्म: 01/01/1959 गोपालगंज) स्वतन्त्र भारत में बिहार प्रान्त की पहली महिला मुख्यमंत्री थीं। राष्ट्रीय जनता दल के अध्यक्ष लालू प्रसाद यादव की पत्नी राबड़ी देवी 25 जुलाई 1997 को बिहार की मुख्यमन्त्री उस समय बनीं जब बहुचर्चित चारा घोटाला मामले में उनके पति को जेल जाना पड़ा था। 

राबड़ी देवी ने तीन कार्यकाल में मुख्यमन्त्री पद सम्भाला| मुख्यमन्त्री के रूप में उनका पहला कार्यकाल सिर्फ़ 2 साल का रहा जो 25-07-1997 - 11-02-1999 तक चल सका। दूसरे और तीसरे कार्यकाल में उन्होंने मुख्यमन्त्री के तौर पर अपना पाँच साल का कार्यकाल पूरा किया। उनके दूसरे और तीसरे कार्यकाल की अवधि क्रमशः सन् 09-03-1999 - 02-03-2000 और 11-03-2000 - 06-03-2005 रहा। सन् 2005 में हुए विधानसभा चुनाव में राबड़ी देवी वैशाली के राघोपुर क्षेत्र से निर्वाचित हुईं। 

राबड़ी का जन्म शिवप्रसाद चौधरी के घर बिहार के गोपालगंज जिले में हुआ था। 17 साल की उम्र में उनका विवाह सन् 1973 में लालू प्रसाद यादव के साथ हुआ। राबड़ी के सात बेटियाँ और दो बेटे (तेज प्रताप यादव तथा तेजस्वी यादव) हैं। बिहार की मुख्यमंत्री रहते हुए उन पर दफ्तर न जाने और विधानसभा में सवालों का जवाब न देने का आरोप लगता रहा है। 

पन्द्रहवीं लोकसभा के लिये हो रहे चुनाव प्रचार के दौरान एक आम सभा में राबड़ी देवी ने बिहार के मुख्यमंत्री नीतीश कुमार और जनता दल यूनाइटेड(जदयू)के प्रदेश अध्यक्ष लल्लन सिंह के खिलाफ अमर्यादित टिप्पणी की। मीडिया में इसको लेकर उनकी खूब किरकिरी हुई। और जनता दल यूनाइटेड(जदयू) के प्रदेश अध्यक्ष राजीव रंजन सिंह उर्फ लल्लन सिंह ने पटना के सीजेएम कोर्ट में राबड़ी देवी के खिलाफ 13 अप्रैल 2009 को मानहानि का मुकदमा दायर किया। राबड़ी के खिलाफ आदर्श चुनावी आचार संहिता के उल्लंघन का आरोप भी लगा। बिहार विधानसभा चुनाव, 2010 में, राबड़ी देवी ने दो सीटों पर चुनाव लड़ा: राघोपुर और सोनपुर विधानसभा सीटें, लेकिन दोनों को हार गई, जबकि राष्ट्रीय जनता दल को भारी हार का सामना करना पड़ा, केवल 22 सीटों पर जीत दर्ज की गई। 2014 के लोकसभा चुनाव में उन्होंने सारण निर्वाचन क्षेत्र से चुनाव लड़ा लेकिन हार गए।

## इन्हें भी देखें
* साधु यादव
* रबड़ी

## सन्दर्भ

श्रेणी:1959 में जन्मे लोग
श्रेणी:जीवित लोग
श्रेणी:बिहार के मुख्यमंत्री
नायरोबी

thumb|नैरोबी शहर का केंद्र
**नायरोबी** पूर्व अफ़्रीका के कीनिया देश की राजधानी और सबसे बड़ा शहर है। यह कीनिया के दक्षिणी भाग में अथी नदी के किनारे 1,795 मीटर (5,889 फ़ुट) की ऊँचाई पर स्थित है। सन् 2011 में इसकी आबादी 33.6 लाख थी, जिसके आधार पर यह महान अफ़्रीकी झील क्षेत्र का (तंज़ानिया की राजधानी दार अस सलाम के बाद) दूसरा सबसे बड़ा नगर है।

## स्थापना
नैरोबी केन्या की राजधानी और सबसे बड़ा शहर है। इसकी स्थापना 1899 में हुई थी |

## जनसंख्या
2019 की जनगणना के अनुसार, शहर की जनसंख्या 53 लाख है।

## पर्यटन
नैरोबी पूर्वी अफ्रीका का एक प्रमुख वित्तीय और राजनीतिक केंद्र है। यह कई अंतरराष्ट्रीय संगठनों और कंपनियों का घर है, और यह एक लोकप्रिय पर्यटन स्थल भी है। शहर में कई पार्क और उद्यान हैं, साथ ही कई संग्रहालय और सांस्कृतिक आकर्षण भी हैं। नैरोबी राष्ट्रीय उद्यान शहर के केंद्र से थोड़ी ही दूरी पर स्थित है, जहाँ विभिन्न प्रकार के वन्यजीव देखे जा सकते हैं।

## भौगोलिक स्थिति और जलवायु
नैरोबी का नाम मासाई शब्द *एन्करे नैरोबी* से लिया गया है, जिसका अर्थ है "ठंडा पानी"। यह नाम नैरोबी नदी से आया है, जो शहर से होकर बहती है। नैरोबी की जलवायु समशीतोष्ण है, जिसमें वर्ष भर तापमान काफी स्थिर रहता है। शहर की अर्थव्यवस्था विविध है, जिसमें वित्त, पर्यटन, और विनिर्माण प्रमुख क्षेत्र हैं। नैरोबी पूर्वी अफ्रीका में एक महत्वपूर्ण परिवहन केंद्र भी है, जिसमें एक अंतरराष्ट्रीय हवाई अड्डा और कई प्रमुख सड़कें और रेलवे हैं।

## नायरोबी में पाए जाने वाले वन्यजीव
नैरोबी नेशनल पार्क में पाए जाने वाले मुख्य जानवर शेर, जिराफ़, ज़ेब्रा, भैंस, गैंडा है |
## इन्हें भी देखें
* कीनिया

## सन्दर्भ

श्रेणी:कीनिया
श्रेणी:अफ़्रीका में राजधानियाँ
श्रेणी:कीनिया के आबाद स्थान